Exqrch/javanese-Komodo-pixelgpt huggingface dataset:
Julius Caesar perang lan menangaken satunggaling perang sadulur ingkang ndadosaken panjenenganipun panguwaos paling ampuh ing Romawi, lan miwiti réformasi ageng-agengan dhumateng masarakat lan pamaréntah Romawi
Panjenenganipun dados diktator "seumur hidup", lan musataken papréntahan ingkang saya "lemah" ing républik wau
Caesar séda tanggal 15 Maret 44 SM amargi dipuntusuk ngantos séda déning Marcus Junius Brutus lan sapérangan sénator Romawi
Aksi penyédanan dhumateng Caesar ing dinten Idi Maret kasebat dados pamicu perang sadulur kaping kalih ingkang dados pungkasaning Républik Romawi lan awal Kamaharajan Romawi ing saandhaping panguwaosipun putu kakungipun lan putra angkatipun, Kaisar Augustus
Kampanye militèr Julius Caesar dipunmangertos kanthi detil saking seratanipun piyambak "Kempalan Komentar" ("Commentarii"), lan kathah saking criyos gesangipun ingkang dipunrekam sajarawan kados Gaius Suetonius Tranquillus, Mestrius Plutarch, lan Lucius Cassius Dio.
Cangkem Cangkem (krama: cangkem, krama inggil: tutuk) iku dalan kanggo mlebuné panganan lan banyu kang diduwèni manungsa lan kéwan
Cangkem racaké ana ing sirah lan lumrahé dadi pérangan awal saka sistem pancernaan lengkap kang pungkasané ing anus
Pérangan awak kang dumunung ana ing sajeroning lan saubengé cangkem yaiku:
Faring Faring, saka basa Yunani, "pharynx", iku tenggorok utawa kerongkongan
Sebutan iki mligi dianggo ing èlmu kadhokteran
Faring dipigunaaké kanggo piranti ambegan lan pancernaan
Manawa kanggo manungsa, faring uga dipigunaaké kanggo piranti artikulasi suwara.
Gurung Gurung utawa Ésofagus (saka basa Yunani: οiσω, oeso - "nggawa", lan έφαγον, phagus - "mangan") iku bumbung ("tube") otot vertebrata kang diliwati wektu panganan mili saka pérangan tutuk tumuju lambung
Panganan lumaku ngliwati gurung kanthi nggunakaké prosès pèristaltik
Gurung nyambung karo faring – kang nyambungaké gurung karo gronggongan tutuk – ing ros nomer 6 balung mburi
Miturut histologi, gurung dibagi dadi telung pérangan: pérangan superior (sapérangan gedhé iku otot balung), pérangan tengah (campuran otot balung lan otot alus), sarta pérangan infèrior (kang mligi saka otot alus).
Lambung Lambung (ꦭꦩ꧀ꦧꦸꦁ), iku organ badan sawisé kerongkongan kang gunané kanggo ngalusaké utawa nyerna panganan kang dileg lan nyerep sari utawa nutrisi panganan kang wigati kanggo badan
Ing kéwan kang mamah biak, panganan ing lambungLambung dicampur karo enzim-enzim pancernan, banjur ditokké manèh nuju tutuk kanggo dimamah sapisan manèh
Lambung dumunung antarané "esophagus" (kerongkongan) lan "duodenum" (pérangan wiwitan saka usus alus utawa "small intestine")
Dunungé ana ing sisih kiwa gronggongan weteng, pérangan ndhuwur lambung tumèmpèl ing diafragmadiafragma
Ing samburiné lambung dumunung pankréas
Lambung dipérang dadi patang pérangan, sabén pérangan duwé sèl lan fungsi kang béda
Patang Pérangan lambung yaiku: Pranala njaba
Pirsani informasi ngenani Lambung ing KamusWiki.
Gunung Merbabu Gunung Merbabu (uga karan Damalung) (Jawa: ꦒꦸꦤꦸꦁꦩꦼꦂꦧꦧꦸ) iku gunung geni tipe "Strato" (deleng Gunung geni) kang dumunung kanthi géografis ing koordinat 7,5° LS lan 110,4° BT
Sacara administratif gunung iki dumunung ing wewengkon Kabupatèn Magelang ing pèrèng sisih wétan lan Kabupatèn Boyalali ing pèrèng sisih kulon, Provinsi Jawa Tengah
Gunung iki tau njeblug ing taun 1560 lan 1797
Dilaporaké uga ing taun 1570 tau njeblug, nanging durung dikonfirmasi déning panelitèn sabanjuré
Pucuk gunung Merbabu dumunung ing elevasi 3.145 mèter sadhuwuring sagara
Gunung Merbabu duwé kawasan alas Dipterokarp Bukit, alas Dipterokarp Atas, alas Montane, lan hutan Ericaceous utawa alas gunung
Dhuwuré Gunung Merbabu yaiku 3.142 m dpl
Gunung Merbabu kalebu gunung api kang tuwa
Lokasi Gunung Merbabu ana ing sisih lor Gunung Merapi
Gunung Merbabu duwé 3 tipe ékosistem alas
Ékosistem iki yaiku ékosistem hutan hujan tropis mangsa "pegunungan bawah" (1.000-1.500 m dpl), ékosistem "hutan hujan tropis" mangsa "pegunungan tinggi" (1.500-2.400 m dpl), lan ékosistem hutan tropis mangsa sub-alpin (2.400-3.142 m dpl)
Merbabu kalebu gunung volcano kang manggon ing Jawa Tengah
Ing Gunung Merbabu akèh turis-turis saka Indonésia lan saka manca nagara kang lumrahé munggah gunung iki
Gunung merbabu manggon ing puncak kenthéng sanga
Gunung Merbabu asalé saka tembung "meru" kang tegesé gunung lan "babu" kang tegesé wong wadon
Gunung iki kawentar kanthi jeneng "gunung tidur" sanajan sabenere nduwéni 5 kawah
Kawah-kawah mau yaiku kawah Condrodimuko, kawah Kombang, kawah Kendang, kawah Rebab, lan kawah Sambernyowo
Ing Gunung Merbabu ana rong puncak yaiku puncak Syarif kang dhuwuré 3119 mèter lan puncak Kenthèng Songo kang dhuwuré 3142 méter
Puncak Gunung Merbabu bisa diparani saka Cunthel, Thekelan, (Kopèng / Salatiga) Wekas (Kaponan / Magelang) utawa saka Selo (Boyolali)
Nalika muncak liwat jalur lor (Wekas, Cunthel, Thekelan) lan mudhun liwat jalur kidul (Selo) bakal nemoni sesawangan kang éndah
Akeh gunung ing saubengé Gunung Merbabu yaiku Gn
Gunung Merbabu iki mbentuk larikan garis gunung geni marak lor Merapi-Merbabu-Telomoyo-Ungaran
Nalika munggah utawa muncak ing Gunung Merbabu kudu liwat jalur kang wis ditemtokaké
Gunung Merbabu duwé alas kang dianggep alasan awit isih ana kéwan-kéwan ganas kang mangan manungsa kaya ta macan.
Gunung Muria Gunung Muria iku gunung ing wewengkon lor Jawa Tengah pérangan wétan, kang kalebu sajeroning wewengkon Kabupatèn Kudus ing sisih kidul, ing sisih kulon-lor wewatesan karo Kabupatèn Jepara, lan ing sisih wétan wewatesan karo Kabupatèn Pati
Ing kawasan iki ana panggonan kang legendaris patilasan Wali Sanga, yaiku pasanggrahan ing kawasan pucuk Gunung Muria kang sajeroning sajarah nagari iki minangka basis pasanggrahan Kanjeng Sunan Muria nyebaraké agama Islam ing tanah Jawa.
Gunung Lawu Gunung Lawu (3.265 m) dumunung ing Pulo Jawa, Indonésia, persisé ing wates Provinsi Jawa Tengah lan Jawa Wétan
Status gunung iki ya iku gunung geni "istirahat" lan wis suwé ora aktif, katon saka rapeté vegetasi sarta pucuké kang kena érosi
Ing lerengé ana kepundhan cilik kang isih ngetokaké keluk (fumarol) lan welirang (solfatara)
Gunung Lawu duwé kawasan alas Dipterokarp Bukit, alas Dipterokarp Atas, alas Montane, lan alas Ericaceous
Gunung Lawu duwé loro pucuk, Pucuk Hargo Dalem lan Hargo Dumilah
Kang pungkasan iki minangka pucuk kang paling dhuwur
Ing lèrèng gunung iki ana sawatara panggonan kang populèr minangka jujugan plesiran, mligi ing laladan Tawangmangu, Cemorosewu, lan Sarangan
Rada mengisor, ing sisih kulon ana loro komplek candhi saka mangsa pungkasan Majapahit: Candhi Sukuh lan Candhi Cetho
Ing sikil gunung iki uga dumunung komplek pamakaman kerabat Praja Mangkunagaran: Astana Girilayu lan Astana Mangadeg
Ing cedhak komplek iki dumunung Astana Giribangun, pasaréan kanggo kulawarga présidhèn kaloro Indonésia, Suharto
Gunung Lawu populèr kanggo kagiyatan pendhakian
Saben malem 1 Sura akèh wong ziarah kanthi ndhaki nganti tekan pucuk
Saking populèré, ing pucuk gunung malah ana kang dodolan panganan
Pendhakian standar bisa diwiwiti saka rong panggonan ("basecamp"): Cemorokandang ing Tawangmangu, Jawa Tengah, sarta Cemorosewu, ing Sarangan, Jawa Timur
Gerbang lumebu kaloroné kapisah mung 200m
Pendhakian saka Cemorosewu liwat loro sumber banyu: Sendang Panguripan dumunung antara Cemorosewu lan Pos 1, lan Sendang Drajat antarané Pos 4 lan Pos 5
Pendhakian liwat Cemorokandang bakal ngliwati 5 selter kanthi jalur kang relatif wis katata kanthi apik.
Gunung Wilis Gunung Wilis iku gunung non-aktif kang dumunung ing Pulo Jawa, Provinsi Jawa Wétan, Indonésia
Gunung Wilis dumunung ing elevasi 2552 mèter, sarta pucuké ana ing tapel wates antara enem kabupatèn yaiku Kadhiri, Tulungagung, Nganjuk, Madiun, Ponorogo, lan Trenggalèk
Obyek wisata Gunung Wilis kang paling akèh yaiku wujud grojogan, nanging durung pati dikembangaké nganti wektu iki
Laladan pebukitan Gunung Wilis tau diliwati déning Jendral Sudirman sadurungé ngayahi serangan sewelas maret menyang Yogyakarta
Kanggo ndaki Gunung Wilis saka arah wétan, pendhakian bisa diwiwiti saka Kabupatèn Kadhiri yaiku ing Kacamatan Mojo
Dalan tumuju menyang pucuk gunung Wilis wis diyasa apik liwat Mojo
Sawetara iku saka arah kidul Gunung Wilis bisa didhaki saka Kacamatan Sendang, Kabupatèn Tulungagung
Yèn arep mènèk Gunung Wilis saka arah lor, pendhakian bisa diwiwiti saka Kabupatèn Nganjuk
Sauntara iku, saka arah kulon pendhakian bisa diwiwiti saka Kabupatèn Ponorogo utawa Kabupatèn Madiun
Ana akèh pendhakian kayata Jontani, Sekartaji, Butak lan Puncak Limas
Gunung Wilis duwé kawasan alas Dipterokarp Bukit, alas Dipterokarp Atas, alas Montane, lan Wilis Wilis
Gunung Tampomas Tampomas iku gunung geni kang dumunung ing Jawa Kulon, yaiku sisih lor kutha Sumedhang ()
Stratovolcano kanthi elevasi 1684 mèter iki uga duwé sumber banyu panas.
Gunung Argapura Gunung Argapura iku gunung kang dumunung ing Pulo Jawa, Indonésia
Gunung Argapura dhuwuré 3.088 mèter
Gunung iki kerep uga karan Argopuro
Gunung Argapura minangka tilas gunung geni kang wis ora aktif manèh
Gunung iki kalebu péranganing pagunungan Iyang kang dumunung ing Kabupatèn Situbondo, Jawa Wétan
Lokasiné antarané Gunung Semeru lan Gunung Raung
Ana sawatara pucuk kang diduwèni déning gunung iki
Pucuk kang misuwur jenengé Pucuk Rengganis/gunung Welirang (topografichen Dienst 1928)
Déné pucuk paling dhuwur dunungé ± 200 m arah kidulé pucuk Rengganis
Pucuk paling dhuwur iki jenengé Argapoera lan ditandhani nganggo siji tugu triangulasi
Gunung Argapura duwé kawasan alas Dipterokarp Bukit, alas Dipterokarp Atas, alas Montane, lan Hutan Ericaceous utawa alas gunung.
Gunung Arjuna Gunung Arjuna (aksara Carakan: ꦒꦸꦤꦸꦁꦲꦂꦗꦸꦤ, pégon: ) iku gunung geni (istirahat) kang dumunung ing Jawa Wétan, Indonésia kanthi tipe Strato kang dhuwuré 3.339 m sadhuwuré sagara
Gunung Arjuna sacara administratif dumunung ing wewatesan antarane Kutha Batu, Kabupatèn Malang, lan Kabupatèn Pasuruan
Gunung iki ana ing andahané Pengelolaan Tahura Raden Soeryo
Gunung iki ya iku gunung paling dhuwur nomer loro ing Jawa Wétan sawisé Gunung Semeru, sarta dadi gunung paling dhuwur kapapat ing Pulo Jawa
Nama "Arjuna" duwé asal usul saka salah sawijining wayang ing Mahabharata, Arjuna
Gunung Arjuna sisih-sisihan karo Gunung Welirang
Pucuk gunung Arjuna dumunung ana ing sak gigir karo pucuk gunung Welirang saingga kerep disebut komplèks Arjuna-Welirang
Gunung Arjuna duwé kawasan alas Dipterokarp Bukit, alas Dipterokarp Atas, alas Montane, lan alas Ericaceous utawa alas gunung
Ing lèrèngé gunung, uga ana mata ait Kali Brantas kang metu saka simpenan banyu ing jero Gunung Arjuna
Mata air iki ana ing Désa Sumber Brantas, Bumiaji, Kutha Batu
Kali Brantas ya iku kali paling dawa nomer loro sawisé Kali Bengawan Sala
Gunung kang dumunung ing sisih kulon Kutha Batu-Jawa Wétan iki minangka salah siji tujuan pendhakian
Lumrahé gunung iki dipènèk saka rong titik kang misuwur, yaiku saka Trètès, Prigèn, Kabupatèn Pasuruan lan Batu
Saliyané saka rong panggonan ing dhuwur mau, Gunung Arjuna bisa dipènèk saka sawatara panggonan liyané
Gunung Arjuna bisa dipènèk saka sisih lor yaiku diwiwiti saka Trètès liwat Gunung Welirang, saka wétan yaiku saka Lawang, saka kulon yaiku saka Batu-Selecta, lan saka kidul yaiku saka Karang Plasa, Kabupatèn Malang
Saliyané dhuwuré kang nganti punjul 3000 mèter, ing gunung iki ana sawatara obyek wisata
Salah sijiné yaiku obyek wisata grojogan Kakek Bodo kang uga minangka salah siji jalur pendhakian tumuju pucuk Gunung Arjuna
Sanajan ana grojogan liyané nanging para wisatawan arang kang nekani, bokmanawa amarga panggonan lan sarana wisatané isih kurang apik
Sabagèan tujuan wisata kang wis populèr sa-Indonesia nganti manca uga manggon ana ing lèrèngé Gunung Arjuna, antarané ya iku Tretes, Kota Wisata Batu, lan Taman Safari Indonesia 2.
Gunung Batur Gunung Batur minangka sawijining gunung geni aktif ing Kacamatan Kintamani, Kabupatèn Bangli, Bali, Indonésia
Dumunung ing sisih kulon-loré Gunung Agung, gunung iki duwé kaldera kanthi ukuran 13,8 x 10 km lan minangka salah siji kang gedhé dhéwé lan paling éndah ing donya (van Bemmelen, 1949)
Galengan kaldera dhuwuré watara 1267 m-2152 m (pucuk G
Sajeroning kaldera I kawangun kaldera II kang awangun bunder kanthi garis tengah kurang luwih 7 km
Dhasar kaldera II dumunung antara 120 – 300 m luwih cendhèk saka Undak Kintamani (dhasar Kaldera I)
Ing jeronè kaldera mau ana tlaga kang awangun "bulan sabit" kang manggoni sisih kidul-wétan lan dawané watara 7,5 km, amba maksimum 2,5 km, ubengé watara 22 km lan jembaré watara 16 km2 kang diarani Tlaga Batur
Kaldera Gunung Batur kira-kira kawangun déning loro jeblugan gedhé, 29.300 lan 20.150 taun kapungkur
Gunung Batur dumadi saka telu kerucut gunung geni kanthi kawah: Batur I, Batur II lan Batur III
Gunung Batur wis makaping kaping njeblug
Batur kang kacathet sajeroning sajarah diwiwiti taun 1804 lan jeblugan pungkasan kadadè taun 2000
Wiwit taun 1804 nganti 2005, Gunung Batur wis njeblug ping 26 lan gedhé dhéwé kadadèn tanggal 2 Agustus naganti 21 September 1926
Jeblugan Gunung Batur iku nggawé ilèn wlahar panas kang nimbun Désa Batur lan Pura Ulun Danu Batur
Désa Batur kang anyar, diwangun manèh ing pinggir kaldera sisih kidul Kintamani
Pura Ulun Danu diwangun manèh, nganti saiki isih misuwur minangka pura kang paling éndah ing Bali
Pura iki dipersembahaké kanggo ngurmati "Dewi Danu" yaiku dewi panguwasa banyu, kaya déné pura kang ana ing Tlaga Bratan uga dipersembahaké kanggo muja "Dewi Danu"
Kawasan Gunung Batur misuwur minangka obyek wisata andalan Kabupatèn Bangli
Miturut carita sajeroning Lontar "Susana Bali", Gunung Batur minangka pucuking Gunung Mahameru kang dipindahaké Bathara Pasupati kanggo didadèkaké istanané Betari Danuh
Ing ing sajeroning wektu tartamtu, kabèh umat Hindhu saka laladan ing Bali teka menyang Batur ngaturaké "Suwinih" kanggo ngusir bencana ama kang nerjang ladang tetuwuhan
Kanthi ngaturaké "suminih" iki kawasan gunung Batur dadi laladan kang subur
Laladan kang bisa ditonjolaké minangka obyek wisata yaiku kawah, kaldera lan tlaga
Ana ilèn banyu sajeroning lemah kang ngilèkaké banyu Tlaga Batur, kang muncul dadi sumber banyu ing sawatara panggonan ing Bali lan dianggep "Tirta Suci" Wisata budaya kang ana ing kawasan Gunung Batur yaiku Trunyan
Sanajan kabèh sing ndunungi Trunyan nganut agama Hindhu kaya lumrahé masarakat Bali, nanging wong Trunyan ngakoni yèn Hindhu Trunyan minangka Hindhu asli warisan karajan Majapahit
Ing sisih lor Trunyan ana "kuban", yaiku pesaréyan désa, ing pasaréan mau jenazah ora dikuburaké utawa diobong, nanging didèlèh ing ngisor wit sawisé upacara kepatèn kang rumit
Papan pasaréan iki dikebaki déning balung-balung, lan bisa uga kita temokaké mayit kang isih anyar.
Gunung Gamalama Gunung Gamalama iku gunung kang dumunung ing Ternate, Maluku ing nagara Indonésia
Gunung Gamalama duwé elevasi 1.715 mèter sadhuwuring sagara
Gunung Gamalama ditutupi alas Montane ing elevasi 1.200-1.500 m lan alas Ericaceous ing elevasi sakdhuwuré 1.500 m.
Gunung Gamkonora Gunung Gamkonora iku pucuk paling dhuwur ing pulo Halmahera, Indonésia
Jeblugan gunung geni iki wis njalari anané kawah kang mujur saka lor nganti tekan kidul
Jeblugan gedhé dhéwé kadadèn taun 1673 lan disusul déning tsunami kang ngleburaké désa-désa ing saubengé
Gunung geni iki jeblug manèh ing tanggal 10 Juli 2007
Watara 8.000 jiwa dilapuraké ngungsi ninggal omahé kang cedhak karo gunung mau.
Gunung Papandayan Gunung Papandayan iku gunung kang dumunung ing Kabupatèn Garut, Jawa Kulon yaiku ing Kacamatan Cisurupan
Gunung kanthi elevasi 2622 mèter sadhuwuring sagara iki misuwur banget antarané para pendhaki, mligi pendhaki anyaran
Saliyané misuwur kanthi kaéndahan struktur alamé, gunung iki uga duwé kawah welirang kang isih aktif lan isih ketelé padhang Eidelweis kang ambané nganti puluhan are sarta akèh uga wit Mutiara Putih
Gunung Papandayan minangka cagar alam kang ing jeroné akèh tinemu manéka warna hayati lan obyek-obyek wisata alam kang éndah
Gunung Papandayan duwé kawasan alas Dipterokarp Bukit, alas Dipterokarp Atas, alas Montane, lan Hutan Ericaceous utawa alas gunung.
Gunung Malabar Gunung Malabar iku gunung geni kang ana ing Pulo Jawa, Indonésia
Gunung iki dumunung ing pérangan kidul Kabupatèn Bandung kanthi titik paling dhuwur 2,343 mèter sadhuwuré sagara
Malabar miangka salah siji pucuk kang diduwèni déning Pagunungan Malabar
Sawetara pucuk liyané yaiku Pucuk Mega, Pucuk Puntang, lan Pucuk Haruman
Gunung Malabar duwé kawasan alas Dipterokarp Bukit, alas Dipterokarp Atas, alas Montana, lan Hutan Ericaceous utawa alas gunung
Gunung Malabar identik karo kebun tèh kang diadegaké déning Bosscha.
Gunung Talang Gunung Talang (jeneng liyané Salasi utawa Sulasi) dumunung ing Kabupatèn Solok, Provinsi Sumatra Kulon, Indonésia; yaiku ing Nagari Batu Beras, 9 km saka Kutha Kayu Aro Kabupatèn Solok, watara 40 km sisih wétan Padang
Gunung kanthi jinis strato vulkanis lan elevasi 2.597 m iki minangka salah siji saka enem gunung geni aktif ing Sumatra Kulon
Ana papat kacamatan kang wargané mukim ing sikil gunung iki, yaiku Kacamatan Lembah Gumanti, Tlaga Kembar, Gunung Talang, lan Lembang Jaya
Cacahing sing ndunungi papat kacamatan iku watara 160.000 jiwa, utawa saprotelon saka cacahing sing ndunungi Kabupatèn Solok
Gunung Talang wis tau njeblug ping papat, yaiku taun 1803, 1833, 1945, lan 1983
Tanggal 11 April 2005, Gunung Talang njeblug manèh
Lidhu kang diterusaké anané swara gemuruh lan jeblugan kang ngetokaké awu vulkanik wis kadadéan saora-orané ping 42
Ing Aia Batumbuak, tlatah paling cedhak saka sumber jeblugan, udan awu nganti tekan radius 5 km, déné kandelé awu ing dalan nganti 10 cm
Ing sisih kidul Gunung Talang kawangun kawah anyar kang ngetokaké keluk welirang lan udan awu vulkanik
Watara 27.000 sing ndunungi kudu dievakuasi saka wewengkon iku.
Gunung Sumbing Gunung Sumbing iku gunung kang ana ing Pulo Jawa, Indonésia
Gunung Sumbing duwé elevasi 3,371 mèter lan duwé kawasan alas Dipterokarp Bukit, alas Dipterokarp Atas, alas Montane, lan alas Ericaceous utawa alas gunung
Sapérangan wewengkon ing gunung iki wis dipigunakaké kanggo lahan tetanèn
Ing pucuké gunung iki duwé kawah kang isih aktif
Gunung Sumbing iku gunung kang dhuwuré nomer loro ing Jawa Tengah
Gunung Sumbing dhuwuré 3.371 méter ing sandhuwuré lumahing sagara
Gunung Sumbing adhep-adhepan karo Gunung Sindoro
Gunung Sumbing lan Gunung Sindoro diarani gunung kembar
Ana rong jalur kanggo munggah ing Gunung Sumbing
Jalur kang sepisanan saka "Base Camp" Garung kang manggon ing désa Garung, kacamatan Kalikajar, kabupatèn Wonosobo lan "Base Camp" Ceput kang manggon ing désa Pagergunung, kacamatan Buku, kabupatèn Temanggung
Para pamunggah gunung iki kuduné ngurmati panduduk ing laladan saubengé gunung
Para pamunggah gunung uga ora éntuk ngrusak tuwuhan, ngrusak kebon kang ndunungi, ora misuh, ora pipis ing sabarang panggonan, yèn nguripké geni kudu ati-ati supaya ora njalari kobong, kudu sopan, ora angkuh, ramah, lan ora sambat
Saben tanggal 1 suro taun Jawa lan tanggal 21 Pasa kang ndunungi akèh kang ziarah menyang Gunung Sumbing
Gunung iki dipercaya dadi pasaréané Ki Ageng Makukuh
Miturut kapercayan para warga, supaya slamet lan ora kena bebaya, bocah-bocah kang rambuté gimbal banjur ora dikethok
Masarakat ing èrèng-èrèngé Gunung Sumbing seneng banget marang kasenian tradhisional kaya ta kethoprak lan jaran képang
Kasenian iki kerep dipèntasaké ing saben désa
Saliyané pasaréyané Ki Ageng Makukuhan ana uga panggonan zaroh liyané
Panggonan zaroh iki diarani pasaréan Ki Ageng
Pasaréyan Ki Ageng manggon ing sisih wétan lan ing sangisoré tebing lan watu
Ing lokasi pasaréan ana wit endong wulung lan wit kecubung wulung
Wit iki wis urip pirang-pirang taun lan dadi tetenger pasaréan
Tetenger liyané yaiku guwa ing èrèng-èreng watu
Ing guwa iki dipercaya papan panggonan Ki Ageng kanggo semèdi nganti mati
Saben malem selikuran akèh kang zaroh kang munggah ing gunung
Sing padha zaroh lumrahé saka désa-désa ing èrèng-èrèngé Gunung Sumbing kaya ta èrèng-èrèng Wanatirta, Pagergunung, Tlagamulya, Gandasuli lan désa-désa ing saubengé gunung
Tujuwané zarah yaiku kanggo ngirim donga kanggo sukma leluhur mligi Ki Ageng Mangkukuhan
Sawisé ziarah kang ndunungi njupuk banyu welirang.
Banyu welirang iki diperaya bisa nambah kekuwatan awak
Gunung Sumbing manggon ing sakidul-kuloné kutha Temanggung lan ing sisih wétané kutha Wonosobo
Ing èrèng-èrèngé Gunung Sumbing, yaiku ing salah sawijining désa ing Kacamatan Bulu, ana panggonan wisata kang ramé
Laladan pariwisata iki diarani Puncak Wanatirta
Dhuwuré puncak Wonotirto yaiku 1.900-2.000 m ing sandhuwuré lumahing sagara
Wit walitis ing alas rasamala dadi wit kang gedhé dhéwé ing èrèng-èrèngé gunung Sumbing lan Sindoro
Alas iki manggon ing désa Jetis, kacamatan Selopampang
Dhuwuré wit iki nganti 30 mèter, lan dawané bunderan wit nganti 7,5 mèter
Kanggo ngubengi wit mbutahaké enem wong diwasa kang tangan loro kekaroné dirangkulaké ing wit
Miturut masarakat, wit iki asalé saka tongkat pandhèrèk wali kang jenengé Ki Ageng Makukuhan kang dituncepaké ing lemah
Laladan Walitis iki duwé sesawangan alam kang éndah lan hawa gunung kang seger
Ing alas iki uga urip tuwuhan kang jenengé Rasamala
Mulané kawasan iki diarani alas Rasamala
Tuwuhan lan alas iki ora bisa kobong yèn kena geni
Ambané laladan kang dithukuli wit rasalama kurang luwih 1,5 hektar
Para wisatawan kudu lumaku ing dalan setapak kang leté 1,5 saka wit walitis.
Gunung Sinabung Gunung Sinabung iku gunung ing dataran dhuwur Karo, Kabupatèn Karo, Sumatra Lor
Sinabung bebarengan karo Sibayak ing sacedhaké, minangka gunung geni aktif ing Sumatra Lor
Kanthi elevasi 2.460 mèter, gunung iki dadi pucuk paling dhuwur ing Sumatra Lor
Koordinat pucuk gunung Sinabung yaiku 3° 10 menit LU, 98° 23 menit BT.
Alan Turing Alan Mathison Turing (23 Juni 1912 - 7 Juni 1954) iku sawijining panliti matématika lan komputer, lan pahlawan perang Inggris
Panjenengané iku salah siji saka panliti-panliti komputer modhèren digital sepisanan
Kejaba iku panjenengané dadi wong kang sepisanan menggalih migunakaké komputer kanggo manéka warna kaperlon
Panjenengané nelaaké manawa komputer bisa nglakokaké manéka warna program
Panjenengané uga mènèhaké gagasané bab mesin Turing, mesin kang bisa nglakokaké sakumpulan préntah
Turing uga nyetusaké tès Turing
Jenengé didadèaké langgeng kanthi jeneng Pamulèn Turing.
Knuth dikenal dadi pengarang sapérangan volume buku "The Art of Computer Programming", salah sawijining réferénsi kang paling diurmati ing èlmu komputer
Panjenengané nyiptaaké babagan analisis algoritma lan nggawé akèh sumbangan wigati ing sapérangan téyori èlmu komputer
Panjenengané uga pancipta sistem pangetikan TEX lan sistem désain METAFONT, lan sawijining pambuka konsèp pemrogaman literate.
Warak jawa Warak jawa (basa Indonésia: "badak bercula-satu kecil", basa Latin: "Rhinoceros sondaicus") iku anggota famili Rhinocerotidae kang duwé sungu cilik siji lan siji saka limang jinis warak kang isih ana
Warak iki lumebu gènus kang padha karo warak Indhi lan duwé kulit mosaik kang mémper klambi waja
Warak iki dawané 3,1–3,2 m lan dhuwuré 1,4–1,7 m
Warak iki luwih cilik tinimbang warak Indhi lan luwih cerak gedhéné awaké karo warak Ireng/warak Hitam
Ukuran sunguné lumrahé kurang saka 20 cm, luwih cilik tinimbang sungu spésies warak liyané
Warak iki tau dadi salah siji warak ing Asia kang paling akèh panyebarané
Sanajan ingaran "Warak jawa", kéwan iki ora mung urip ing Pulo Jawa waé, nanging ing saindhenging Nuswantara, Asia Kidul-Wétan lan Indhi sarta Tiongkok
Spesies iki saiki statusé kritis, mung sithik populasi kang tinemu ing alam bébas, lan ora ana ing kebon ratu
Warak iki minangka mamalia paling langka ing bumi
Populasi 40-50 warak urip ing Taman Nasional Ujung Kulon ing Pulo Jawa, Indonésia
Populasi warak jawa ing alam bébas liyané ana ing Taman Nasional Cat Tien, Vietnam kanthi prakiran populasi ora punjul wolu ing taun 2007
Kurangé populasi warak jawa amarga paburon kanggo mélik sunguné, sing migunani banget kanggo pangobatan tradhisional Tiongkok, kanthi rega $30.000 per kilogram ing "pasar gelap"
Kurangé populasi warak iki uga amarga kélangan habitat, kang mligi amarga perang, kaya perang Vietnam ing Asia Kidul-Wétan kang uga njalari kurangé populasi warak jawa lan ngalangi pamulihan
Papané mung kéri ana ing rong laladan kang direksa